Diari Oficial de la Generalitat Valenciana


Sumari del DOGV 3055, del 12-08-1997 (1997/9246)

ACORD, d'11 de juny de 1997, de la Comissió Territorial d'Urbanisme de Castelló, relatiu a modificació puntual núm. 3 del Pla General de Vila-real.
---------------------------------------------------------------------------------------------------------------------------------------------------

### Dades del document

Número de DOGV
:   3055

Data del DOGV
:   12-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9246


Data del document
:   11-06-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD, d'11 de juny de 1997, de la Comissió Territorial d'Urbanisme de Castelló, relatiu a modificació puntual núm. 3 del Pla General de Vila-real.  
La Comissió Territorial d'Urbanisme, en sessió d'11 de juny de 1997, va adoptar el següent acord:  
"Vist l'expedient de la referència 970013, del qual resulten rellevant els següents:  
Antecedents  
Primer  
El Plenari de l'Ajuntament de Vila-real va acordar exposar al públic la modificació el 22 de gener de 1997, cosa que va dur a terme mitjançant anuncis publicats en el periòdic Mediterráneo de 25 de gener de 1997, i en el Diari Oficial de la Generalitat Valenciana núm. 2.923, de 5 de febrer de 1997. Transcorregut el període d'informació al públic, durant el qual no es van formular al·legacions, el ple va aprovar provisionalment la modificació el 21 de març de 1997, després d'això la documentació s'envià al Servei Territorial, per a l'aprovació definitiva, el 24 d'abril de 1997.  
En relació amb aquesta modificació es va enviar informe previ favorable per Resolució del director general d'Urbanisme i Ordenació Territorial, de 16 de gener de 1997.  
Segon  
El projecte consta de memòria justificativa, nou càlcul de l'aprofitament tipus i plans.  
Tercer  
L'objecte de la modificació puntual és ajustar el càlcul de l'aprofitament tipus de l'àrea de repartiment núm. 8 del sòl urbà com a resultat de les mesures reals efectuades. Com a conseqüència d'aquest nou càlcul, derivat d'errors en la superfície computada de les diferents illes, l'aprofitament tipus passa de ser de 0,816 m2 de sostre sobre m2 de sòl, en lloc de 0,887 m2t/m2s.  
Fonaments de dret  
Primer  
La tramitació ha estat correcta, als efectes del que estableix l'article 38 i següents i la Llei 6/1994, de 15 de novembre, Reguladora de l'Activitat Urbanística (a partir d'ara LRAU).  
Segon  
La documentació està completa, conforme al que resulta de l'article 27 de la LRAU.  
Tercer  
L'objecte de la modificació és ajustar el càlcul de l'aprofitament tipus d'una de les àrees de repartiment del sòl urbà, a la vista dels errors detectats en les superfícies d'algun dels elements que s'havien de tenir en compte en el seu càlcul.  
En l'informe previ de 16 de gener de 1997 s'indicava que calia recordar que el Pla General de Vila-real va procedir a calcular l'aprofitament tipus en el sòl urbà conforme al que estableix la Llei 8/1990, de 25 de juliol, sobre Reforma del Règim Urbanístic i Valoració del Sòl i en el Text Refós de la Llei del Sòl aprovat pel Reial Decret-Legislatiu 1/1992, de 26 de juny. Segons aquestes disposicions, l'aprofitament tipus s'obtenia dividint l'aprofitament lucratiu total, inclòs el dotacional privat, expressat en metres quadrats construïbles de l'ús i tipologia edificatòria característiques, per la superfície total, exclosos els terrenys afectes a dotacions públiques ja existents. Segons s'assenyalava en l'esmentat informe previ, aquest sistema de càlcul, que no és incompatible amb la LRAU, suposa que, indubtablement, el coeficient vaja a canviar en cas d'existir errors en les superfícies que han de prendre's com a referència. D'on es desprèn, des de l'exercici autonòmic de les competències previstes en l'article 40.1 de la LRAU, que no s'aprecia l'existència d'obstacles a l'aprovació definitiva de la modificació.  
La conclusió anterior no es veu modificada per la circumstància que el Tribunal Constitucional, en la seua Sentència de 20 de març de 1997, haja declarat nuls determinats preceptes del Text Refós de 1992, entre ells els que regulaven el càlcul de l'aprofitament tipus en sòl urbà. En aquest sentit, es pot assenyalar el següent:  
- El Pla General de Vila-real és ferm tant en via administrativa com contenciós administratiu, per la qual cosa, conforme a l'article 40.1 de la Llei Orgànica del Tribunal Constitucional, la seua validesa no resulta afectada per la sentència del Tribunal Constitucional.  
- D'altre costat, l'entrada en vigor de la LRAU, produïda el 15 de desembre de 1994, va suposar l'assimilació a aquesta Llei dels Plans Generals aprovats amb anterioritat. En concret, la disposició transitòria primera, apartat primer, de la LRAU estableix que els municipis no estan obligats a promoure un expedient d'adaptació del seu planejament a aquesta llei. A més, la disposició transitòria tercera, apartat tercer de la LRAU, indica que en els municipis, el planejament general dels quals haguera delimitat àrees de repartiment i aprofitaments tipus en sòl urbà, s'aplicaran aquests als efectes previstos en aquesta llei. Pocs dubtes poden existir, per tant, de la plena cobertura legal que la LRAU suposa per a la regulació de l'aprofitament tipus continguda en el Pla General de Vila-real.  
- Finalment, cal igualment assenyalar que la delimitació de les àrees de repartiment en sòl urbà continguda en el Pla General de Vila-real s'ajusta al que disposa l'article 63.1 de la LRAU i el càlcul de l'aprofitament es realitza també conforme al que disposa l'article 64.2 de la LRAU.  
Per tot això, es pot concloure que no hi ha cap obstacle en què s'aprove definitivament aquesta modificació.  
Quart  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Obres Públiques, Urbanisme i Transports pot sotmetre l'expedient a aprovació definitiva del conseller d'Obres Públiques, Urbanisme i Transports, o bé, sotmetre la seua proposta a dictamen previ de la Comissió Territorial d'Urbanisme dictamen que en el cas de municipis de menys de 50.000 habitants, tindrà directament efectes de resolució executòria.  
En virtut d'això, la Comissió Territorial d'Urbanisme de Castelló, en sessió d'11 de juny de 1997 acorda aprovar definitivament la modificació puntual núm. 3 del Pla General de Vila-real.  
Contra l'anterior acord que no posa fi a la via administrativa, es pot interposar recurs ordinari davant el conseller d'Obres Públiques, Urbanisme i Transports, en el termini d'un mes, sense perjudici d'utilitzar qualsevol altra via de recurs que es considere procedent."  
Castelló, 11 de juny de 1997.- El secretari de la Comissió Territorial d'Urbanisme: Joaquín Llidó Silvestre.